OpenLLM-France/wikimedia huggingface dataset:
# Karl Kautsky

Karl Johann Kautsky (Praga, 16 d'octubre de 1854 - Amsterdam, 17 d'octubre de 1938)fou un teòric i dirigent socialista marxista alemany, forjador de les teories socialdemòcrates de la II Internacional i del Partit Socialdemòcrata d'Alemanya (SPD).

## Trajectòria

Militant de l'SPD d'ençà la seva fundació, s'alineà amb les tesis marxistes de Karl Marx i Friedrich Engels vers el 1881, any en el qual esdevingué secretari de l'SPD. Dirigí l'òrgan de premsa de la II Internacional Die Neue Zeit («Els nous temps»; 1889-1917). Participà en la redacció del Programa d'Erfurt de 1891. Escriptor prolífic, exercí la seva influència a través d'articles, llibres i pamflets que va editar en gran número.
Dins del corrent socialista marxista se situava al centre doctrinal, entre el revisionisme d'Eduard Bernstein i l'esquerranisme de Rosa Luxemburg. Contrari a la union sacrée dels partits socialistes europeus amb l'estat liberal burgès durant la Primera Guerra Mundial, s'escindí de l'SPD per fundar l'any 1917 amb Eduard Bernstein i d'altres militants socialistes el Partit Socialdemòcrata Independent d'Alemanya (USPD).
Amb la revolució socialdemòcrata de 1918 a Alemanya, entrà al govern provisional presidit pel socialista Friedrich Ebert. Fou viceministre d'afers exteriors, càrrec que abandonà després de l'assassinat de Rosa Luxemburg, el gener de 1919.
S'enfrontà políticament amb Lenin per les actuacions endegades pel govern revolucionari bolxevic sorgit de la Segona Revolució Russa de 1917, que denuncià al seu llibre Terrorisme i comunisme (1918). Lenin el contestà amb un atac molt dur a La revolució proletària i el renegat Kautsky (1919). Finalment, abandonà Alemanya a inicis dels anys 1920 i residí a Viena fins a l'Anschluss austríac organitzat per Adolf Hitler el 1938. S'exilià, doncs, primer a Txecoslovàquia i a la fi, als Països Baixos, on morí.

## Referències

* ↑ Belchem, John. Diccionario Akal de Historia del siglo XIX (en castellà). Madrid: Akal, 2007, p. 263. ISBN 9788440618483.
* ↑ «Karl Kautsky». Gran Enciclopèdia Catalana. Barcelona: Grup Enciclopèdia Catalana.
* ↑ Krätke, Michael R. «Un marxista «incorregible»: Karl Kautsky i Die Neue Zeit». Catarsi Magazín, 18-10-2021. [Consulta: 19 octubre 2021].

## Enllaços externs

* Karl Kautsky (català) a Marxists Internet Archive (MIA) (amb llicència GFDL).
# Or Yehudà

Or Yehudà (en hebreu: אור יהודה) és una ciutat al sud-est de Tel-Aviv que forma part de l'àrea metropolitana de Gush Dan i del districte de Tel-Aviv. Fou fundada el 1949 com a camp d'acollida per a immigrants turcs, libanesos i iraquians. Va esdevenir municipi el 1955 i ciutat el 1988. La ciutat rep el nom d'un rabí i líder sionista de Sarajevo del segle xix, Yehudà Alkalai.

## Demografia

Segons l'Oficina Central d'Estadística d'Israel (CBS), la població d'Or Yehudà el 2001 era formada en un 100% per jueus i població no àrab. Hi havia 13.900 homes i 14.000 dones.
Un 34,6% dels ciutadans tenia 19 o menys anys, un 17,7% entre 20 i 29, un 20,5% entre 30 i 44, un 15,8% entre 45 i 59, un 3,1% entre 60 i 64 i un 8,2% 65 o més. La taxa de creixement era, l'any 2001, d'un 3,4%.

## Economia

Als inicis, Or Yehudà era una de les ciutats més desfavorides del país. La ciutat va emprendre un procés de reformes durant els anys vuitanta que culminà amb la construcció d'un nou barri (Nevé Savyon) i un polígon industrial al sud de la ciutat. Aquesta ampliació permeté l'arribada de 10.000 habitants més, especialment treballadors de classe mitjana. Les noves zones industrials, properes a l'Aeroport Ben Gurion i a les autopistes 1 i 4, van atreure moltes indústries, especialment de noves tecnologies.
Actualment s'està ampliant un barri de l'est, Nevé Rabbín, una urbanització d'alt nivell, i els plans urbanístics de la ciutat preveuen, a llarg termini, la construcció de nous barris cap al nord. Tot això podria fer que Or Yehudà donés cabuda a 50.000 habitants més. Tot amb tot, la ciutat és, actualment, una de les poblacions amb més renda per capita del país.
Segons la CBS, l'any 2000 hi havia 10.281 empleats i 1.079 autònoms a la ciutat. El sou mensual mitjà dels empleats era de 5.069 nous xéquels. Els homes guanyaven un salari mensual de 6.220 nous xéquels i les dones 3.901 nous xéquels. Els ingressos mitjans dels autònoms eren de 6.638 nous xéquels. 598 persones rebien prestació d'atur i 1.605 ajuts socials.

## Notes

* ↑ Al canvi del 2 de gener de 2000, 1.215 euros.
* ↑ Al canvi del 2 de gener de 2000, 1.492 euros.
* ↑ Al canvi del 2 de gener de 2000, 935 euros.
* ↑ Al canvi del 2 de gener de 2000, 1.592 euros.

## Enllaços externs

* Museu dels Jueus de Babilònia (anglès) i (hebreu)
# Guru Harkrishan Sahib Ji

El Guru Harkrishan Sahib Ji (en panjabi: ਗੁਰੂ ਹਰਿਕ੍ਰਿਸ਼ਨ ਜੀ) (1656 - 1664) era el fill menor del Guru Har Rai Sahib Ji. Fou nomenat Guru a la tendra edat de 5 anys, i va morir als 8, pel que va romandre com a Guru només 3 anys. Va prendre per a ell el patiment de la gent a Delhi, salvant dels efectes de l'epidèmia de verola. El Guru, va instruir als seus seguidors per construir escoles amb propòsits religiosos. Hi ha 4 Gurudwares en la seva memòria. No va escriure cap himne religiós. La majoria de les escoles Sikh actualment, es diuen com ell en la seva memòria.

## Referències

* ↑ Comunitat Sikh de Barcelona.
* ↑ Kohli, Mohindar Pal. Guru Tegh Bahadur: Testimony of Conscience. Sahitya Akademi, 1992, p. 12–13. ISBN 978-81-7201-234-2.

## Enllaços externs

* Sikhs de Barcelona
# Caça d'escorta

El caça d'escorta fou un concepte de la Segona Guerra Mundial per a un avió de caça dissenyat per escortar els bombarders durant el trajecte d'anada i tornada fins a llurs objectius. Es diferencia considerablement en disseny dels caces defensius d'altes prestacions i curt abast com l'Spitfire, els caces d'escorta sovint eren inferiors en un combat tancat o dogfight. El caça d'escorta ideal tenia llarg abast, un temps en combat de llarga durada per protegir els bombarders i força combustible intern per poder tornar a la base.

## Ús a la Luftwaffe

Durant la batalla d'Anglaterra, la Luftwaffe va fer servir els caces Messerschmitt Bf 109 i Bf 110 amb base a França com a caça bombarders d'escorta. Volant juntament amb els bombarders mitjans Heinkel He 111 i Junkers Ju 88, podien llançar llur petita càrrega de bombes i durant un breu període matnenir allunyats els caces britànics. El Bf 109, però, estava operant al límit del seu abast, i el Bf 110 tenia un rendiment inferior, com a escortes només proporcionaven una protecció limitada.

## Vegeu també

* Caça
# Caça a l'espia

* Aquest article tracta sobre la pel·lícula de Doug Liman. Si cerqueu la pel·lícula d'Andrew Sipes, vegeu «Fair Game (pel·lícula de 1995)».
Caça a l'espia (títol original en anglès, Fair Game) és un thriller de 2010 dirigit per Doug Liman i basat en la història real d'una exagent de la CIA, Valerie Plame: el conegut com Cas Plame. La pel·lícula és protagonitzada per Naomi Watts en el paper principal i compta també amb la participació de Sean Penn i Sam Shepard. La cinta es va estrenar el 20 de maig de 2010 al Festival de Canes. L'obra es va doblar al català.

## Argument

Any 2003: La identitat de Valerie Plame com a agent de la CIA és revelada per la Casa Blanca amb l'objectiu de desacreditar el seu marit, el diplomàtic Joseph Wilson, que ha escrit un polèmic article a The New York Times sobre la inexistència d'armes de destrucció massiva a l'Iraq. Amb el seu estatus d'espia al descobert i els seus contactes a l'estranger en perill, Valerie es veu empesa a una situació límit en la qual tant la seva carrera com la seva vida privada es van enfonsant.

## Repartiment

| Intèrpret | Personatge |
| Naomi Watts | Valerie Plame |
| Sean Penn | Joseph Wilson |
| Sam Shepard | Sam Plame |
| Ty Burrell | Fred |

## Crítica
### Espanya

* El gustós material de Caça a l'espia només està desenvolupat amb correcció (...) excel·lents Naomi Watts i Sean Penn transmetent credibilitat a uns angoixats personatges. És un entreteniment digne, però no fa palpitar (Carlos Boyero: El País).

### França

* El cinema americà s'empara una altra vegada en la seva història recent de la mà de dos grans actors que es presenten com els defensors d'una sola causa: la veritat (Florence Ben Sadoun: Elle).
* Centrant-se massa en la vida privada del matrimoni Plame el director afebleix la crítica política de la cinta (Alain Grasset: Le Parisien).

## Referències

* 1 2 «Caça a l'espia». Ésadir.cat. [Consulta: 18 maig 2022].

## Enllaços externs

* Lloc oficial de la pel·lícula Arxivat 2011-09-02 a Wayback Machine. (anglès)
* Fair Game a Fotogramas (castellà)
# Font dels Estanys (Avellanos)

La Font dels Estanys és una font del terme municipal de Sarroca de Bellera (antic terme ribagorçà de Benés, del Pallars Jussà, dins del territori del poble d'Avellanos.
Està situada a 1.339 m d'altitud, al sud-oest d'Avellanos, a la partida dels Estanys. És una de les tres fonts, juntament amb la de Canarill i la de Davall, que subministraven aigua al poble d'Avellanos.

## Enllaços externs

* Institut Cartogràfic de Catalunya
# Karl Kling

Karl Kling va ser un pilot de curses automobilístiques alemany que va arribar a disputar curses de Fórmula 1.
Karl Kling va néixer el 16 de setembre del 1910 a Gießen, Alemanya i va morir el 18 de març del 2003 al llac de Constança, Suïssa.

## A la F1

Va debutar a la quarta cursa de la temporada 1954 (la cinquena temporada de la història) del campionat del món de la Fórmula 1, disputant el 4 de juliol del 1954 el GP de França al Circuit de Reims-Gueux.
Karl Kling va participar en onze curses (amb dos podis) puntuables pel campionat de la F1, disputades en dues temporades diferents, les corresponents als anys 1954 i 1955.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1954 | Daimler-Benz AG | Mercedes | Mercedes | ARG | 500 | BEL | FRA 2 | GBR 7 | ALE 4 | SUI Ret | ITA Ret | ESP 5 | 5è | 12 |
| 1955 | Daimler-Benz AG | Mercedes | Mercedes | ARG 4* | MON | 500 | BEL Ret | HOL Ret | GBR 3 | ITA Ret | | | 11è | 5 |
(*) Cotxe compartit.

### Resum

| Curses: | Victòries: | Pòdiums: | Poles: | Voltes ràpides: | Punts: |
| 11 | 0 | 2 | 0 | 1 | 17 |
# Guru Ram Das Ji

Guru Ram Das Ji (en panjabi: ਗੁਰੂ ਰਾਮ ਦਾਸ) (nascut a Lahore, Pakistan el 24 de setembre de 1534 – 1 de setembre de 1581, Amritsar, Índia) va ser el quart guru dels 10 gurus del sikhisme, va esdevenir guru el 30 d'agost de 1574 seguint els passos del també guru i sogre seu Guru Amar Das Ji.
Una de les seves principals contribucions al sikhisme va ser la d'organitzar l'estructura de la societat Sikh, a més va ser l'autor del Laava, els himnes dels ritus matrimonials i el creador de la ciutat de Ramdaspur (posteriorment anomenada Amritsar).

## Enllaços externs

* El sikhisme es la religió del poble sikh (anglès)
# Clic-clac

Clic-clac: setmanari tabarinesc va ser una publicació satírica reusenca que va sortir el 1919.

## Història

És una revista carnavalesca que treu dos números, el 15 i el 22 de febrer de 1919. "Som amics de la bullanga, i perxó apareixém una nit de carnaval". Es desmarca de tota tendència política: "Clic-clac no té cap tendència política, som amics de tots i en primer lloc de les dones" i es dona importància amb els seus contactes: "hem sol·licitat les benediccions del sr. Prior, la simpatia del ciutadà Jaume Simó i les pessetes de l'Evarist Fàbregas, ja compendrà tothom que tenim vida per dies i que estem ben relacionats". Els tres personatges representen, mirats amb ironia, els tres poders: l'església (el prior), el poder econòmic (Evarist Fàbregas) i el poder polític (Jaume Simó).
El director era Joan Montaner Sentís. El setmanari, en els seus dos números, va mantenir fixes algunes seccions: "Del carnaval", Impossibles" i Notas de Sociedad". Els seus objectius eren els temes de més candent actualitat i la sàtira als personatges més populars del moment, com a bon full carnavalesc.
S'imprimia a la Impremta de J. Vila Sugrañes, tenia 8 pàgines i valia 15 cèntims.

## Localització

* Biblioteca Central Xavier Amorós de Reus.
* Biblioteca del Centre de Lectura de Reus.

## Referències

* ↑ «Bona nit!». Clic-clac, 1, 15-II-1919, pàg. 1.
* ↑ Ferran, Marc. Humor i sàtira a Reus: la premsa satírica (1868-1936). Reus: Centre de Lectura, 1992, p. 69-70. ISBN 8487873049.
* ↑ «Clic-clac». Catàleg Argus. [Consulta: 13-V-2015].
* ↑ «Clic-clac». CCUC. [Consulta: 13-V-2015].

## Vegeu també

* La Premsa a Reus 1813 - 1939
# Sant Gabriel del Mas d'en Girvés

Sant Gabriel del Mas d'en Girvés és la capella del Mas d'en Girvés, de la comuna de Llo, a la comarca de l'Alta Cerdanya, de la Catalunya del Nord.
Està situada a prop al sud del poble de Llo, a la dreta del Segre.
Es tracta d'una petita capella particular, integrada, com una estança més, a l'edifici principal del Mas d'en Girvés, l'actual establiment termal dels Banys de Llo.

## Referències

* ↑ Sant Gabriel del Mas d'en Girvés en els ortofotomapes de l'IGN

## Bibliografia

* Becat, Joan. «80 - Llo». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Cerd 96. Sant Gabriel del Mas d'en Girvés». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Llo». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Font dels Corrals (Basturs)

La Font dels Corrals és una font del terme municipal d'Isona i Conca Dellà, en territori del poble de Basturs, de l'antic municipi d'Orcau.
Està situada a 775 m d'altitud, en una petita coma entre la Costa dels Corrals i la Costa de les Solanes, al nord-est de la Mare de Déu d'Àrnec. És al nord-nord-est de Basturs, a llevant del barranc de la Costa Gran i a ponent de la llau de Vall d'en Pere.

## Enllaços externs

* Institut Cartogràfic de Catalunya
# Ducs i marquesos del Friül

Els ducs i marquesos del Friül van ser governants del Ducat i la Marca de Friül durant l'edat mitjana.

## Ducs llombards

* 568-c.584 Grasulf I de Friül
* 568/c.584-590 Gisulf I de Friül
* 590-610 Gisulf II de Friül
* 610-617 Cacó i Tassó de Friül
* 617-651 Grasulf II de Friül
* 651-663 Agó de Friül
* 663-666 Llop de Friül
* 666 Arnefrid de Friül
* 666-678 Vectari o Wechtar de Friül
* 678-? Landari de Friül
* ?-694 Rodoald de Friül
* 694-695 Ansfrid de Friül
* 695-696 Adonis o Adó de Friül
* 696-705 Ferdulf de Friül
* 705-706 Còrvul de Friül
* 706-739 Pemmó de Friül
* 739-744 Ratquis de Friül, també rei dels Llombards i d'Itàlia
* 744-749 Aistulf de Friül, també rei dels Llombards i d'Itàlia
* 749-751 Anselm de Friül
* 751-774 Pere de Friül
* 774-776 Rodgald o Hrodgaud de Friül

## Nomenaments carolingis
### Ducs

* 776-787 Marcari de Friül
* 789-799 Eric de Friül
* 799-808 Hunfrid de Friül
* 808-817 Aió de Friül
* 817-819 Cadalau de Friül
* 819-823 Baldric de Friül

### Marquesos

* 846-863 Eberard també Duc de Friül
* 863-874 Unroch III
* 874-888 Berenguer, també Emperador
* 891-896 Walfred
# Justo Ruiz González

Justo Ruiz González (nascut el 31 d'agost de 1969) és un futbolista basc ja retirat que jugava com a migcampista i actualment fa d'entrenador de la selecció sub-21 d'Andorra.

## Carrera de club

Ruiz va néixer a Vitòria-Gasteiz, País Basc. Després de cinc anys a la Segona Divisió espanyola, quatre amb el filial de l'Athletic Club i un amb la SD Eibar, va continuar la seva carrera a les lligues inferiors, incloses tres temporades amb el FC Andorra (que competia en el sistema espanyol). El 1998–99, va representar al CF União a la Segona Lliga de Portugal.
L'estiu següent, als 30 anys, Ruiz va tornar a l'FC Andorra, i va passar la resta de la seva carrera al país, competint fins als 30 anys amb el FC Rànger de Primera Divisió del microestat, club amb el qual va fitxar el 2004. A partir de l'any 2011 i durant cinc anys va exercir de directiu de l'antic club, va renunciar al seu càrrec el setembre de 2016 al costat de tota la seva plantilla.

## Carrera internacional

Ruiz va jugar 21 partits amb Espanya, en cinc nivells juvenils diferents. Va aparèixer amb l'equip sub-20 al Campionat Mundial Juvenil de la FIFA de 1989.
L'any 1996, Ruiz va començar a representar la selecció sènior d'Andorra. Va jugar un total de 21 partits de classificació per a la Copa del Món de la FIFA pel seu país d'adopció, i va fer la seva última aparició competitiva el 21 de novembre de 2007 contra Rússia a l'edat de 38 anys i dos mesos.
Des de fa diversos anys, Ruiz treballa com a entrenador de la sub-21 andorrana.

## Referències

* ↑ (en portuguès) , 28-12-1998 [Consulta: 30 agost 2019].
* ↑ «L'FC Andorra renova a Justo Ruíz com a entrenador» (en catalan). Andorra Difusió, 11-06-2014. [Consulta: 30 agost 2019].
* ↑ (en catalan) , 01-10-2016 [Consulta: 30 agost 2019].
* ↑ «Justo Ruiz González – International Appearances». RSSSF. [Consulta: 3 juny 2016].
* ↑ (en catalan) , 18-06-2012 [Consulta: 30 agost 2019].
* ↑ (en catalan) , 09-02-2016 [Consulta: 30 agost 2019].

## Enllaços externs

* Justo Ruiz González a BDFutbol
* Justo Ruiz González a National-Football-Teams.com (anglès)
# Guru Nanak i el Fil Sagrat

Guru Nanak i el Fil Sagrat és una història sagrada del sikhisme.
L'hinduisme és la vèdica total tàntrica, ioga i bhakti de l'enfocament de sants de l'Índia cap a la meta final de la immortalitat. L'hinduisme té dos conceptes principals: 1. Nirguna brahman 2. Saguna brahman
Nirguna brahman té perspectives molt espiritualistes. Pertany al "no-res" que impregna cosmos sencer, que està més enllà de l'acció i és veritable "jo" a tot el món.
Saguna brahman es defineix com "totalitat". Saguna Brahman és un concepte que abasta accions diàries, els rituals sagrats i profans realitzats pels éssers humans es classifiquen com Saguna Brahman. Aquests rituals externs també es dirigeixen cap al mateix objectiu de Nirguna Brahman, és a dir, la totalitat i la immortalitat final. Es creu que totes les accions estan cobertes amb Maya (Maya és el poder d'enganyar o il·lusori del món; il·lusió per la qual el món és vist com quelcom separat de la realitat última singular) també ho és fins i tot un ritual més pur. No obstant això, no vol dir que no hi haja accions bones o dolentes.
Si bé el coneixement de Nirguna Brahman està cobert a Upanishads (els 108 Upanishads), Gita (Avadhuta Gita, Ashtavakra Gita, Bhagavad Gita), Sutra (Narada Bhakti Sutra, Ioga Sutras de Patanjali), i el Ioga Vasishta. Hi ha altres escriptures i smritis com ManuSmiriti, que cobreixen com el coneixement del brahman es reflecteix en el dia a dia de la vida, és a dir, Shaguna brahman.

## Referències

* ↑ «The first Gurus - The nature of human life in Sikhism - GCSE Religious Studies Revision - AQA» (en anglès britànic). [Consulta: 23 gener 2021].
* Macauliffe, M.A. The Sikh Religion: Its Gurus Sacred Writings and Authors. Low P2-8.
* B-40 Janamsakhi - Guru Baba Nanak Paintings. Guru Nanak Dev University, 1940. ISBN 81-7770-011-1.
# Clichy-sous-Bois

Clichy-sous-Bois és un municipi francès, situat al departament de Sena Saint-Denis i a la regió d'Illa de França. L'any 1999 tenia 28.288 habitants.
Forma part del cantó de Livry-Gargan i del districte de Le Raincy. I des del 2016, de la divisió Grand Paris - Grand Est de la Metròpoli del Gran París.
# Salangana de les Seychelles

La salangana de les Seychelles (Aerodramus elaphrus) és una espècie d'ocell de la família dels apòdids (Apodidae) que habita zones obertes i boscoses, criant en coves de les Illes Seychelles, a l'Índic.
# Cianat de potassi

El cianat de potassi, en anglès: Potassium cyanate és un compost inorgànic amb la fórmula química KOCN (de vegades escrita com KCNO). És un líquid incolor. Es fa servir per preparar molt altres compostos, incloent-hi herbicides.

## Usos

El cianat de potassi és el material de partida per a diverses síntesis orgàniques, incloent ls derivats de la urea, semicarbazides, carbamats i isocianats.
També té usos terapèutics per reduir el percentatge d'eritròcits falciformes i en veterinària.

## Preparació i reaccions

El KOCN es prepara escalfant urea amb carbonat de potassi a 400 °C:
    2 OC(NH₂)₂ + K₂CO₃ → 2 KOCN + (NH₄)₂CO₃
Entre les impureses que produeix s'inclou el biuret, àcid cianúric, i allofant de potassi (KO₂CNHC(O)NH₂).

## Referències

* ↑ Recreation of Wöhler’s Synthesis of Urea: An Undergraduate Organic Laboratory Exercise James D. Batchelor, Everett E. Carpenter, Grant N. Holder, Cassandra T. Eagle, Jon Fielder, Jared Cummings The Chemical Educator 1/Vol .3,NO.6 1998 ISSN 1430-4171 Online article Arxivat 2006-09-30 a Wayback Machine.
* 1 2 3 Peter M. Schalke1, "Cyanates, Inorganic Salts" Ullmann's Encyclopedia of Industrial Chemistry2006, Wiley-VCH, Weinheim. doi:10.1002/14356007.a08_157.pub2. Article Online Posting Date: July 15, 2006
* ↑ Ulrich Müller "Verfeinerung der Kristallstrukturen von KN3, RbN3, CsN3 und TIN3" Zeitschrift für anorganische und allgemeine Chemie 1972, Volume 392, 159–166. doi:10.1002/zaac.19723920207
* ↑ INEOS Paraform GmbH, Potassium Cyanate (KOCN) product information. Online version accessed on 2009-06-30.
* ↑ "Potassium Cyanate"

## Enllaços externs

* MSDS Arxivat 2006-07-18 a Wayback Machine.
* MSDS at jtbaker.com
# Ferrostalderita

La ferrostalderita és un mineral de la classe dels sulfurs que pertany al grup de la routhierita.

## Característiques

La ferrostalderita és una sulfosal de fórmula química CuFe₂TlAs₂S₆. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de la Universitat de Florència, a Itàlia, amb el número de catàleg: 3148/i.

## Formació i jaciments

Va ser descoberta a la pedrera Lengenbach, situada a la comuna de Binn, dins el districte de Goms (Valais, Suïssa), on es troba associada a realgar, pirita i dolomita. Aquesta mina suïssa és l'únic indret de tot el planeta on ha estat descrita aquesta espècie mineral.

## Referències

* ↑ «Ferrostalderite» (en anglès). Mindat. [Consulta: 7 octubre 2021].
# Kuznetsi

Kuznetsi (en rus: Кузнецы) és un poble de l'óblast de Vladímir, a Rússia, segons el cens del 2010 tenia 2 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Chloe

Chloe (en català, Cloe; ['klo.e], en grec: Χλόη; ['xlo.i] [nota 1]), també lletrejat, en català, Cloe, Cloè o Cloé, és un prenom femení que significa "que floreix" o "fertilitat" en grec antic. El nom deriva, a través del grec, del Proto-Indo-europeu * ǵʰelh₃-, mot relacionat amb els colors groc i verd. $^{[calcitació]}$ El prefix científic comú chloro- (p. ex. clor i cloroplast) deriva des de la mateixa arrel grega. En grec, el mot es refereix al fullatge verd i jove que brota a la primavera.
Χλόη era un dels varis sobrenoms de la deessa Demèter.

## Popularitat

Cloe era un nom popular a la antiga Grècia. La novel·la Dafnis i Cloe n'és un exemple d'aquesta popularitat. Actualment es manté un nom popular per a noies, essent el 13è més usat a Catalunya el 2021.

## Referències

* ↑ Forvo, Команда. «произношение Chloe: Как произносится Chloe, язык: английский». forvo.com.
* ↑ «Reconstruction:Proto-Indo-European/ǵʰelh₃- - Wiktionary». en.wiktionary.org. [Consulta: 14 abril 2020].
* ↑ χλόη en Liddell, Henry George; Scott, Robert (1940) A Greek–English Lexicon, revised i augmented throughout by Jones, Sir Henry Stuart, with the assistance of McKenzie, Roderick. Oxford: Clarendon Press. En el Llibreria Digital Perseus, Tufts University.
* ↑ «Idescat. Anuari estadístic de Catalunya. Noms més freqüents dels nadons. Per sexe.». [Consulta: 21 maig 2023].